प्राप्त जानकारी के अनुसार स्कॉर्पियों पर ड्राइवर समेत चार लोग सवार थे। वे गिरिडीह से सरिया की ओर आ रहे थे। स्कॉर्पियो की स्पीड काफी तेज थी। इसी बीच, सामने से एक साइकिल सवार आ गया। इसे बचाने के चक्कर में स्कॉर्पियो अनियंत्रित हो गई और बीच सड़क पर ही पलट गई। घटना में स्कॉर्पियो में बैठे बाकि लोगों को हल्की चोटें आईं। पर ड्राइवर के दाएं हाथ की दो उंगली कटकर अलग हो गई। मौके पर जुटे स्थानीय लोगों की मदद से सभी को स्कॉर्पियो से बाहर निकाला गया और हॉस्पिटल भेजा गया। वहीं, मौके पर पहुंची पुलिस ने स्कॉर्पियो को जब्त कर लिया है।